**LĒMUMS**

Liepājā

|  |  |  |
| --- | --- | --- |
| 2022.gada 18.augustā | Nr.307/12  (prot. Nr.12, 7.§) |  |

Par saistošo noteikumu precizēšanu

Ar Liepājas valstspilsētas pašvaldības domes 2022.gada 16.jūnija lēmumu Nr.228/10 (prot. Nr.10, 7.§) apstiprināti saistošie noteikumi Nr.12 “Par grozījumiem Liepājas pilsētas domes 2011.gada 27.oktobra saistošajos noteikumos Nr.13 “Par izglītojamo ēdināšanas maksas atvieglojumiem Liepājas vispārējās izglītības iestādēs”” (turpmāk arī - saistošie noteikumi).

Liepājas valstspilsētas pašvaldībā saņemta Vides aizsardzības un reģionālās attīstības ministrijas 2022.gada 22.jūnija vēstule Nr.1-18/4556 “Par saistošajiem noteikumiem Nr.12”, kurā lūgts svītrot 5.punktu, jo Valsts pārvaldes iekārtas likuma 10.panta sestā daļa nosaka, ka valsts pārvaldes pienākums ir vienkāršot un uzlabot procedūras privātpersonas labā. Svītrot 9.punkta otro teikumu, kā arī 9.1.-9.6.apakšpunktu, jo nav korekti uzlikt personai pienākumu iesniegt dokumentus, kas ir pašvaldības rīcībā. Precizēt 9.punkta pirmo teikumu, jo saskaņā ar Oficiālās elektroniskās adreses likuma 5.panta otro daļu, oficiālo elektronisko adresi var izmantot Fizisko personu reģistrā reģistrēta fiziska persona no 14 gadu vecuma. Atbilstoši 12.panta pirmajai daļai, ja ir aktivizēts oficiālais elektroniskās adreses konts, valsts iestāde un privātpersona sazinās elektroniski un elektronisko dokumentu nosūta, izmantojot oficiālo elektronisko adresi.

Ņemot vērā Vides aizsardzības un reģionālās attīstības ministrijas atzinumu, pamatojoties uz likuma “Par pašvaldībām” 45.panta ceturto daļu, Liepājas valstspilsētas pašvaldības dome **nolemj:**

Precizēt Liepājas valstspilsētas pašvaldības domes 2022.gada 16.jūnija saistošos noteikumus Nr.12 “Grozījumi Liepājas pilsētas domes 2011.gada 27.oktobra saistošajos noteikumos Nr.13 “PAR IZGLĪTOJAMO ĒDINĀŠANAS MAKSAS ATVIEGLOJUMIEM LIEPĀJAS VISPĀRĒJĀS IZGLĪTĪBAS IESTĀDĒS”” (pielikumā).

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Vides aizsardzības un reģionālās attīstības ministrijai, Juridiskajai daļai, oficiālajam izdevumam “Latvijas Vēstnesis”, Liepājas pilsētas Izglītības pārvaldei, pašvaldības izglītības iestādēm | |